ຊາຍອາ​ເມຣິກັນ 2 ຄົນ ​ຍອມ​ຮັບ​​ຜິດ ​ຕໍ່ຂໍ້​ກ່າວ​ຫາ​ທີ່ ກ່ຽວຂ້ອງກັບການ ຕໍ່ສູ້ກັນຢູ່ ​ສະຖານທູດ​ເທີ​ກີ ​​
ການ​ຕໍ່ສູ້​ກັນ​ໄດ້​ເກີດຂຶ້ນ ຢູ່​ນອກຕໍ​ານັກພັກ​ຂອງ​ທ່ານເອກ​ອັກຄະ​ລັດຖະທູດ​​ເທີ​ກີ ປະ​ຈໍາ​ນະຄອນຫລວງ​ວໍ​ຊິງ​ຕັນ ບໍ່ພໍ​ເທົ່າ​ໃດ​ຊົ່ວ​ໂມງ ພາຍຫລັງ​ທີ່ທ່ານ ທຣໍາ ​ໄດ້​ພົບ​ກັບປະທານາທິບໍດີ​ເທີ​ກີ.
ອີງຕາມເອກກະສານຂອງສານ ຊາຍອາເມຣິກັນເຊື້ອສາຍເທີກີ 2 ຄົນ ຍອມຮັບ ສາລະພາບຜິດຕໍ່ຂໍ້ກ່າວຫາທີ່ເກີດມາຈາກ ການຕີກັນຢູ່ໃນສະຖານເອກອັກຄະ ລັດຖະທູດເທີກີ ທີ່ນະຄອນວໍຊິງຕັນດີຊີ ໃນຕົ້ນປີນີ້ ທ້າວ ຊີນານ ນາຣິນ (Sinan Narin) ອາຍຸ 45 ປີ ຈາກລັດເວີຈີເນຍ ແລະທ້າວອີຢັບ ຣີມ (Eyup Yildirim) ອາຍຸ 50 ປີ ຈາກລັດນີວເຈີຊີຊຶ່ງ "ແຕ່ລະຄົນໄດ້ຮັບສາລະພາບ ຢູ່ໃນສານສູງຂອງນະຄອນຫລວງວໍຊິງຕັນວ່າຕົນຜິດໃນ 1 ກະໂທງວ່າໄດ້ຕໍ່ສູ້ກັນທີ່ ເຮັດໃຫ້ມີການບາດເຈັບທາງຮ່າງກາຍ ການຮັບສາລະພາບຜິດ ຊຶ່ງຂຶ້ນກັບການອະ ນຸມັດຂອງສານນັ້ນ ໄດ້ຮຽກຮ້ອງໃຫ້ຈໍາເລີຍແຕ່ລະຄົນຖືກຈໍາຄຸກເປັນເວລາ 1 ປີ ກັບ 1 ມື້ ຕາມທີ່ຕົກລົງກັນໄວ້ " ມີ 18 ຄົນ ຊຶ່ງໃນນັ້ນຫລາຍຄົນແມ່ນສະມາຊິກພວກຮັກສາຄວາມປອດໄພໃຫ້ແກ່ທ່ານ ເອກອັກຄະລັດຖະທູດເທີກີ ຖືກຕັ້ງຂໍ້ກ່າວຫາວ່າໄດ້ໂຈມຕີພວກປະທ້ວງ ຢູ່ນອກຕໍານັກ ພັກຂອງທ່ານເອກອັກຄະລັດຖະທູດໃນວັນທີ 16 ພຶດສະພາຜ່ານມາ ທັງ 18 ຄົນຖືກ ກ່າວຫາວ່າສົມຮູ້ຮ່ວມຄິດກັນກະທໍາອາດຊະຍາກໍາໂດຍການໃຊ້ຄວາມຮຸນແຮງ ຊຶ່ງ ເປັນຄວາມຜິດທາງອາຍາ ທີ່ສາມາດເຮັດໃຫ້ຖືກຈໍາຄຸກເປັນ ເວລາດົນສຸດເຖິງ 15 ປີໄດ້ ມີຫລາຍຄົນໃນຈໍານວນນັ້ນ ໄດ້ຖືກຂໍ້ກ່າວຫາເພີ້ມເຕີມ ໃນການກະທໍາຮຸນແຮງໂດຍ ການໃຊ້ອາວຸດທີ່ເປັນອັນຕະລາຍແກ່ຊີວິດ ການຕໍ່ສູ້ກັນໄດ້ເກີດຂຶ້ນຢູ່ນອກຕໍານັກພັກຂອງທ່ານເອກອັກຄະລັດຖະທູດເທີກີ ປະຈໍາ ນະຄອນຫລວງວໍຊິງຕັນ ບໍ່ພໍເທົ່າໃດຊົ່ວໂມງ ພາຍຫລັງທີ່ປະທານາທິບໍດີສະຫະລັດ ທ່ານ ດໍໂນລ ທຣໍາ ໄດ້ພົບກັບປະທານາທິບໍດີເທີກີ ທ່ານ Recep Tayyip Erdogan ຢູ່ທໍານຽບຂາວ ຢູ່ໃນວີດິໂອກ່ຽວກັບການປະທ້ວງທີ່ຖ່າຍໂດຍພະແນກພາສາເທີກີຂອງ VOA ເບິ່ງຄືວ່າ ຄົນຍາມຮັກສາຄວາມປອດໄພ ແລະພວກສະໜັບສະໜຸນທ່ານ Erdogan ຈໍານວນນຶ່ງ ໂຈມຕີກຸ່ມພວກເດີນຂະບວນປະທ້ວງກຸ່ມນ້ອຍນຶ່ງ ພວກຜູ້ຊາຍຢູ່ໃນຊຸດສີຄໍ້າໆ ແລະອີກຫລາຍຄົນໄດ້ຖືກຖ່າຍຢູ່ໃນວີດິໂອວ່າໄດ້ພາກັນເຕະຜູ້ຍິງຄົນນຶ່ງ ຊໍ້າແລ້ວ ຊໍາອີກໃນຂະນະທີ່ນາງໄດ້ຄົດຕົວໄວ້ຢູ່ບ່ອນຄົນຍ່າງ ອີກຄົນນຶ່ງໄດ້ກະຊາກ ແລະບິດຄໍຜູ້ຍິງຄົນນຶ່ງຢ່າງແຮງ ແລະຊຸກລາວໃຫ້ລົ້ມລົງພື້ນ ສ່ວນຜູ້ຊາຍຄົນນຶ່ງ ທີ່ຖືໂທລະໂຄ່ງແມ່ນຖືກເຕະທີ່ໜ້າຫລາຍໆຄັ້ງຊໍ້າແລ້ວ ຊໍ້າອີກ ພາຍຫລັງທີ່ເຈົ້າໜ້າທີ່ຕໍາຫລວດພະຍາຍາມທີ່ຈະໃຫ້ການປົກປ້ອງແກ່ພວກປະທ້ວງ ແລະສັ່ງໃຫ້ພວກທໍາການໂຈມຕີຫຖອຍອອກ ມີຜູ້ຕ້ອງສົງໄສຫລາຍຄົນ ຫລີກລ້ຽງພວກເຈົ້າໜ້າທີ່ ແລະສືບຕໍ່ທໍາການໂຈມຕີຕໍ່ໄປ ສ່ວນທາງສະຖານເອກອັກຄະລັດຖະທູດຂອງເທີກີ ອ້າງວ່າ ພວກອາລັກຂາຂອງທ່ານ Erdogan ກະທໍາເຊັ່ນນັ້ນກໍເພື່ອ "ປ້ອງກັນຕົວ" ໃນຂະນະທີ່ເກີດເຫດດັ່ງກ່າວ ແລະວ່າ ພວກປະທ້ວງແມ່ນຄົນຂອງພັກກໍາມະກອນຂອງຊາວເຄີດສ໌ ຊຶ່ງເປັນພັກຝ່າຍຊ້າຍຂອງເທີກີ